News Update: เศรษฐกิจเวียดนามฟื้นตัวแข็งแกร่ง ไตรมาส 3 ขยายตัว 13.67% จากปีที่แล้ว ขณะที่ เงินเฟ้อยังคงต่ำสุดในภูมิภาค - FINNOMENA
เศรษฐกิจเวียดนามขยายตัวกว่า 13% สะท้อนการฟื้นตัวที่แข็งแกร่งจากการตกต่ำที่เกิดจากโควิดเมื่อปีที่แล้ว
29 ก.ย. 2565

เศรษฐกิจเวียดนามขยายตัวกว่า 13% สะท้อนการฟื้นตัวที่แข็งแกร่งจากการตกต่ำที่เกิดจากโควิดเมื่อปีที่แล้ว
วันนี้ (29 ก.ย.) สำนักงานสถิติแห่งชาติของเวียดนามรายงาน GDP ไตรมาส 3 โต 13.67% จากปีที่แล้ว แม้จะน้อยกว่าคาดการณ์ผลสำรวจนักเศรษฐศาสตร์ของ Bloomberg ที่ 14.35% แต่เศรษฐกิจขยายตัวอย่างก้าวกระโดดจากการหดตัว 6.02% ในปีที่แล้ว ซึ่งในตอนนั้นหลายโรงงานในประเทศถูกปิดตามมาตรการควบคุมโควิด
นับตั้งแต่มีการยกเลิกข้อจำกัดเกี่ยวกับมาตรการโควิดนั้น เศรษฐกิจเวียดนามเริ่มฟื้นตัวต่อเนื่อง ทั้งกิจกรรมภายในประเทศและการส่งออกเพิ่มขึ้น ขณะที่ตัวเลขเงินเฟ้อเพิ่มขึ้นอย่างรวดเร็วเป็น 3.94% ในเดือนนี้ แต่เงินเฟ้อของเวียดนามยังคงต่ำสุดในภูมิภาคนี้
การส่งออกในเดือนนี้เพิ่มขึ้น 10.3% จากปีที่แล้ว ขณะที่การนำเข้าเพิ่มขึ้น 6.4%
ด้านธนาคารกลางเวียดนามเตรียมกระตุ้นให้ธนาคารพาณิชย์หาวิธีควบคุมอัตราดอกเบี้ยของการปล่อยสินเชื่อให้อยู่ในระดับต่ำเพื่อช่วยเหลือธุรกิจ แม้จะเพิ่งประกาศขึ้นดอกเบี้ยอีก 1% ในสัปดาห์ที่แล้วท่ามกลางการอ่อนค่าของค่าเงินก็ตาม
อ้างอิง:
https://www.bloomberg.com/news/articles/2022-09-29/vietnam-s-economic-expansion-tops-13-in-third-quarter?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เวียดนาม
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA